open-index/open-wikipedia-markdown huggingface dataset:
ყვარლის ყველაწმინდის ეკლესია

**ყვარლის ყველაწმინდის ეკლესია** — არქიტექტურული ძეგლი, მდებარეობს ქალაქ ყვარლის ჩრდილო-აღმოსავლეთით, დაახლოებით 1 კილომეტრზე, მთაზე, ილია ჭავჭავაძის ძეგლთან. თარიღდება XVII-XVIII საუკუნეებით. 

ეკლესია დარბაზულია,  ნაგებია ნატეხი ქვით, გამოყენებულია აგურიც. თაღოვანი შესასვლელი დასავლეთიდანაა. აღმოსავლეთით ნახევარწრიული აფსიდია, რომლის ღერძზე გაჭრილია ვიწრო, თაღოვანი სარკმელი. სარკმლის გვერდებზე მოწყობილია თითო ოთხკუთხა ნიშა. ქარგილზე სხმული, ცილინდრული კამარა გრძივ კედელზეა გადაყვანილი. გარედან კედლები ხერხულა ლავგარდნითაა დასრულებული. შენობა დაბურულია კრამიტით.

## ლიტერატურა
კატეგორია: ყვარლის მუნიციპალიტეტის ტაძრები
კატეგორია:XVII საუკუნის ეკლესიები
გრემის ხის სვეტებიანი სახლი

**გრემის ხის სვეტებიანი სახლი** — არქიტექტურული ძეგლი, მდებარეობს ყვარლის მუნიციპალიტეტის სოფელ გრემში, ნაქალაქარის ჩრდილოეთ განაპირას. მთლიანად დანგრეულია. შემორჩენილი კედლების სიმაღლე 0,5 – 0,7 მეტრია. ნაგებობის გეგმა სამხრეთ-ჩრდილოეთის მიმართულებით წაგრძელებული სწორკუთხედია, რომელსაც აღმოსავლეთიდან, მთელს სიგრძეზე ეკვრის შედარებით ვიწრო ნაწილი. იმ ნაწილის ჩრდილოეთ კედელი, ძირითადი კედლის გაგრძელებაა, ხოლო სამხრეთისა ახდენილია და ძირითადი ნაწილის სამხრეთ კედელზე გარედანაა მიდგმული. ძირითადი ნაწილის კედლები ნაგებია ნატეხი ქვითა და აგურით, ხოლო ვიწრო ნაწილი ერთიანია და როგორც ჩანს, აივანს წარმოადგენდა. ძირითადი ნაწილის კედლები ერთ დონეზეა ამოყვანილი. მშენებლობისას მათში ჩაუდგამთ ოთხკუთხა სვეტები, რომლებიც მოპირდაპირე კედლებზე ერთიანადაა განლაგებული . სვეტებზე, სავარაუდოდ გადებული იყო, ხის კოჭები, რომლებსაც შენობის გადახურვა ეყრდნობოდა. სახლს აღმოსავლეთიდან აკრავს ვრცელი ეზო რომელიც შემოსაზღვრული ყოფილა რიყის ქვის კედლებით, მათ შორის ერთი, რომელიც მდინარის გასწვრივაა, ორმაგია. კედლებს შორის მოქცეული არე სიგრძეში სამ ნაწილად იყოფა. შუა ნაწილის სიგრძე ეზოს სიგანის ტოლია, ხოლო განაპირა მონაკვეთები მცირეა. მათგან სამხრეთისაში წყალსადენის რთული მექანიზმი იყო მოწყობილი. წყალსადენის მილები აქ განლაგებული იყო ორ დონედ. ქვედა დონეზე განლაგებული მილებით წყალი ქალაქისკენ მიედინებოდა, მეორე დონეზე განლაგებული მილებით კი აღმოსავლეთიდან - დასავლეთისკენ. ეზოს აღმოსავლეთ ნაწილში მოწყობილი იყო მცირე ზომის აუზი, რომელშიც, აუზსა და ორმაგ კედელს შორის აგებული კედლის მეშვეობით, კერამიკული მილებით, წყალი ორმაგი კედლის შუა ნაწილიდან მიდიოდა. მოგვიანებით სახლი დაუნგრევიათ და მის ნანგრევებზე, რვაგვერდა კოშკი დაუდგამთ, რომლის შემორჩენილი კედლები მთლიანად რიყის ქვითაა ნაგები. 

## ლიტერატურა
კატეგორია:ყვარლის მუნიციპალიტეტის არქიტექტურული ძეგლები
ყვარლის მეორე ციხე

**ყვარლის მეორე ციხე** — არქიტექტურული ძეგლი მდებარეობს ყვარლის ჩრდილოეთით 2 კილომეტრზე, მდინარე დურუჯის მარჯვენა ნაპირზე, დოლიჭოპად წოდებულ ადგილზე, თარიღდება შუა საუკუნეებით. ნაგები ყოფილა ნატეხი ქვით. შემორჩენილია მხოლოდ ჩრდილო-აღმოსავლეთ და ჩრდილო-დასავლეთ კუთხის ნაშთი. (სიმაღლე 4-5 მ)

## ლიტერატურა
კატეგორია: ყვარლის მუნიციპალიტეტის ციხესიმაგრეები
საბუის კვირაცხოვლის ეკლესია

**საბუეს კვირაცხოვლის ეკლესია** — არქიტექტურული ძეგლი მდებარეობდა ყვარლის მუნიციპალიტეტის სოფელ საბუის სკოლის ეზოში. საბჭოთა ეპოქაში გადააკეთეს სკოლის სახელოსნოდ და მთლიანად დაუკარგეს პირვანდელი სახე.

## ლიტერატურა
კატეგორია:ყვარლის მუნიციპალიტეტის ტაძრები
საბუის მარანი

**საბუის მარანი** — არქიტექტურული ძეგლი, მდებარეობს ყვარლის მუნიციპალიტეტში, ვ. ჩაბალაშვილის ეზოში. თარიღდება XIX საუკუნით. შენობა გეგმით ოთხკუთხაა. ნაგებია ნატეხი ქვითა და კირის სქელი ხსნარით. შესასვლელი სამხრეთიდან აქვს. კარი თაღოვანია. შიგნით ჩრდილოეთ ნაწილში, მოწყობილია საწნახელი. აღმოსავლეთ კედელში თახჩების რიგია. ქვევრები განლაგებულია ქაოსურად.

## ლიტერატურა
კატეგორია:ყვარლის მუნიციპალიტეტის არქიტექტურული ძეგლები
ყვარლის ცალგვერდა ეკლესია

**ყვარლის ცალგვერდა ეკლასია** — არქიტექტურული ძეგლი მდებარეობს ყვარლის მუნიციპალიტეტში. ქალაქ ყვარლის სამხრეთ-დასავლეთით, სამიოდე კილომეტრის მანძილზე, ვენახებში. თარიღდება შუა საუკუნეებით. ეკლესია დარბაზულია. ნაგებია სხვადასხვა ზომის ნატეხი ქვით. დაზიანებულია: წაქცეულია კამარა და კონქი, თითქმის მთლიანადაა დანგრეული სამხრეთ და დასავლეთ კედლები, დანგრეულია აფსიდის შუა ნაწილი, ინტერიერი მთლიანად ამოვსებულია ქვითა და მიწით. აფსიდის გვერდებში მოწყობილია თითო ოთხკუთხა ნიშა. ჩრდილოეთ კედლის შუაში სარკმელია.

## ლიტერატურა
კატეგორია: ყვარლის მუნიციპალიტეტის ტაძრები
კენდალ ჯენერი

**კენდალ ნიკოლი ჯენერი** (; დ. 3 ნოემბერი, 1995, ლოს-ანჯელესი, კალიფორნია, აშშ) — ამერიკელი მოდელი. 

## ბიოგრაფია 
კენდალ ნიკოლი ჯენერი დაიბადა 1995 წლის 3 ნოემბერს, ლოს-ანჯელესში. არის კარდაშიან-ჯენერების ოჯახის წევრი. მისი მეორე სახელი-ნიკოლი, კრის ჯენერის მეგობრის, ნიკოლ ბრაუნ სიმფსონის პატივსაცემად დაერქვა, ბრაუნი 1994 წელს მოკლეს. არის კეიტლინ ჯენერისა და კრის ჯენერის შვილი. კენდალი თავის დასთან კაილი ჯენერთან და 8 ნახევარ და-ძმასთან ერთად გაიზარდა. 

მისი და კაილი ჯენერი ერთ-ერთი ცნობილი ბიზნესმენი, მოდელი, მსახიობი და ტელეწამყვანია. გარდა ამისა ჰყავს ნახევარდები: კიმი, კლო, კორტნი კარდაშიანები და ძმები. 2007 წელს მან პირველად მიიღო მონაწილეობა შოუში „კარდაშიანების ოჯახი“. მოდელობა 2009 წელს დაიწყო. კენდალი სწავლობდა Sierra Canyon School-ში . შემდეგ კი სახლში სწავლა განაგრძო, სამოდელო კარიერის გასაგრძელებლად. მან სწავლა 2014 წელს დაამთავრა.

## კარიერა 
კენდალ ჯენერმა მოდელობა 14 წლის ასაკში, 2009 წელს დაიწყო, როდესაც კენდალის დედამ, სამოდელო სააგენტოსთან Wilhelmina Models-თან თანამშრომლობა დაიწყო. მისი პირველი სამოდელო სამსახური სამოდელო სახლის „Forever 21“-ისთვის ფოტოსესიაში მონაწილეობა იყო. 2011 წლის სექტემბერს, შერი ჰილის სამოდელო სახლის ტანისამოსი წარადგინა Mercedes-Benz-ის მოდის კვირეულზე. 2012 წლის ბოლოს, ის იყო ისეთი ჟურნალების გარეკნებზე, როგორიცაა: „American Cheerleader“, „Teen Prom“, „Looks“, „Raine“, „GenLux“, „Lovecat“, და „Flavour Magazine“. 2012 წლის ნოემბერს მან, Victoria Secret-ის ფოტოგრაფთთან-რაშელ ჯეიმსსთან ერთად, ერთობლივი პროექტების განხორციელბა დაიწყო.  

ერთ-ერთ პოდიუმზე გამოსვლის შემდეგ მან მოგვიანებით თქვა: - ”მშვენიერი იყო, როდესაც ხალხი არ მიცნობდა. თითქოს ვამბობდი ”მადლობა, გთხოვთ, არ მიცნოთ”. 

მას შემდეგ იგი ასევე ნახეს შანელის პოდიუმზე.

კენდალს მის დასთან კაილი ჯენერთან ერთად ტანსაცმლის ქსელი აქვს. კენდალის ნახევარ-დის კიმ კარდაშიანის ცნობით კენდალი 2014 წელს, „US Vogue“-ის გარეკანზეც მოხვდა. ამავე წლის 14 აპრილს, კენდალი ერთ-ერთი ჟურნალის მიერ, დასახელებული იყო, როგორც ერთ-ერთი ადამიანი, 50 ყველაზე ლამაზ ადამიანს შორის, მთელს დედამიწაზე. 

forbes magazines-ცნობით, კენდალი 2018 წელს, ერთ-ერთი ყველაზე მაღალ-ანაზღაურებადი მოდელი გახდა.

ჯენერმა თავისი სატელევიზიო კარიერა 2007 წელს დაიწყო, როდესაც „Keeping Up with the Kardashians“-ში მონაწილეობა მიიღო. მასთან ერთად, სატელევიზიო გადაცემაში მონაწილეობას იღებდნენ მისი ნახევარ-დები. 2010წელს კენდალი ბოი-ბენდ „One Call“-ის, მუსიკ ვიდეოში, „Blacklight“-ში გადაიღეს, მსახიობ ეშლი ბენსონთან ერთად.

## პირადი ცხოვრება 
წარსულში ხვდებოდა მომღერალ ჰარი სტაილზსა და კალათბურთელ ბლეიკ გრიფინს.

## რესურსები ინტერნეტში
* კენდალ ჯენერი

## სქოლიო 
კატეგორია:დაბადებული 1995
კატეგორია:დაბადებული 3 ნოემბერი
კატეგორია:ამერიკელი მოდელები
კატეგორია:კარდაშიანების ოჯახი
კატეგორია:ცოცხალი ადამიანები
მთისძირის მეოთხე ეკლესია

**მთისძირის მეოთხე ეკლესია** — არქიტექტურული ძეგლი დგას ყვარლის მუნიციპალიტეტში, „თელავის ყურის“ მთაზე. თარიღდება ადრეული შუა საუკუნეებით. ეკლესია დარბაზულია (9,3 X 5,9 მ), ნაგები იყო სხვადასხვა ზომის ნატეხი ქვითა და რიყის ქვით. დანგრეულია. მეტ-ნაკლები დანაკარგებით მხოლოდ ჩრდილოეთ კედელი და საკურთხევლის ნაწილია შემორჩენილი. ინტერიერი ამოვსებულია ქვებითა და მიწით.

აღმოსავლეთით ეკლესია დასრულებულია ნალისებრი აფსიდით. აფსიდის შუაში სარკმელია, მის გვერდებზე კი თითო ოთხკუთხა ნიშა. ჩრდილოეთ ნიშის ზემოთ პატარა, გეგმით მრუდხაზოვანი მოხაზულობის ნიშაა.

## ლიტერატურა
კატეგორია:ყვარლის მუნიციპალიტეტის ტაძრები
საჰილ ბაბაევი

**საჰილ რაფიგ ოღლუ ბაბაევი** ( **დ**. **1980** წ.) — აზერბაიჯანის სახელმწიფო და პოლიტიკური მოღვაწე, აზერბაიჯანის მოსახლეობის შრომისა და სოციალური დაცვის მინისტრი (2018 წლიდან); ფილოსოფიის დოქტორი სამართალში.

## ბიოგრაფია 
საჰილ ბაბაევი დაიბადა 1980 წელს ქალაქ ბაქოში.

## საჯარო სამსახური 
2006 წელს, საჰილ ბაბაევი გახდა მილი მეჯლისის თავმჯდომარის მოადგილის თანაშემწე და პარლამენტში 2009 წლამდე იმუშავა, სანამ 2009 წელს მან საგარეო საქმეთა ინვესტიციების კოორდინაციისა და ეკონომიკური განვითარების განყოფილების უფროსის თანამდებობა მიიღო.

2018 წლის 21 აპრილს, პრეზიდენტ ალიევის ბრძანებულების შესაბამისად, საჰილ ბაბაევი გახდა შრომისა და მოსახლეობის სოციალური დაცვის მინისტრი, და რამდენიმე დღის შემდეგ, ეკონომიკური თანამშრომლობის ერთობლივი აზერბაიჯან-უნგრეთის მთავრობათაშორისი კომისიის თანათავმჯდომარე.

იგი არის მმართველი „ახალი აზერბაიჯანის“ პარტიის წევრი (1995 წლიდან).

## პირადი ცხოვრება 
დაქორწინებულია და ორი შვილი ჰყავს. 2010 წელს, იგი გახდა იურიდიულ მეცნიერებათა კანდიდატი.

საჰილ ბაბაევი კარგად ფლობს ინგლისურ, რუსულ და თურქულ ენებს, ასევე კარგად იცის ფრანგული.

## სქოლიო
კატეგორია:დაბადებული 1980
კატეგორია:აზერბაიჯანის მინისტრები
კატეგორია:ცოცხალი ადამიანები
კატეგორია:ბაქოში დაბადებულები
ყვარლის ღვთისმშობლის ეკლესია

**ყვარლის ღვთისმშობლის ეკლესია** — ყვარლის მუნიციპალიტეტის არქიტექტურული ძეგლი დგას ქალაქი ყვარლის ცენტრალურ ნაწილში, კონსტანტინე მარჯანიშვილის ქუჩაზე. თარიღდება XVIII საუკუნით.

## აღწერა
ეკლესია დარბაზულია. ნაგებია რიყის ქვით. კარ-სარკმლების წირთხილები და თაღები, კამარა, კონქი, საბჯენი თაღები, ლავგარდანი და ფასადების მორთულობა აგურისაა. ეკლესია დაზიანებულია - ჩამოშლილია კრამიტის სახურავის და ლავგარდნის დიდი ნაწილი.

შესასვლელი სამია: დასავლეთით, სამხრეთით და ჩრდილოეთით. სამივე კარი შეისრულთაღიანია და ჩასმულია სწორკუთხა შეღრმავებებში. შეღრმავებები შიგნიდან ღრმაა და ხის ბრტყელი გადახურვა აქვს. გარედან დასრულებულია აგურით ნაწყობი საფეხუროვანი ფრიზით. აღმოსავლეთითნახევარწრიული აფსიდია, რომელშიც ორი სწორკუთხა ნიშაა მოწყობილი. საკურთხეველი შეისრულთაღიანი, წესიერი ფორმის კონქითაა გადახურული. დარბაზის ყოველ კედელში თითო შეისრულთაღიანი სარკმელია. შეისრულია ეკლესიის კამარაც, რომელიც შუა შეკიდულ საბჯენ თაღსა და დასავლეთ კედლის მიმდებარე საბჯენ თაღს ეყრდნობა. ეს თაღი, შუა საბჯენი თაღისგან განსხვავებით, კუთხის პილასტრებზეა გადაყვანილი.

ეკლესიის გარეთა ქვეყნები რიყის ქვის სწორხაზოვანი რიგებითაა ნაგები, რომლებშიც აგურის, ერთმანეთისგან თანაბარი ინტერვალებით დაცილებული, თითორიგიანი შრეებია ჩართული. სამხრეთ ფასადზე, შესასვლელის ორივე მხარეს, ვერტიკალურად, აგურის წყობით გამოყვანილი სამ-სამი შეღრმავებული რომბია. აგურითვეა გამოყვანილი აღმოსავლეთ და დასავლეთ ფრონტონებზე გამოსახული თითო შეღრმავებული ჯვარი. ეკლესიის კედლები დასრულებულია აგურით ნაწყობი, ოთხსაფეხურიანი ლავგარდნით.

## ლიტერატურა
კატეგორია:ყვარლის მუნიციპალიტეტის ტაძრები
კატეგორია:XVIII საუკუნის ეკლესიები
ევა ბიოდე

**ევა რიტა კატარინა ბიოდე** (; დ. 27 თებერვალი, 1961, ჰელსინკი, ფინეთი) — ფინელი პოლიტიკოსი, შვედების სახალხო პარტიის წევრი და ფინეთის პარლამენტის წევრი აღნიშნული პარტიის სიით 1991-2006 წლებში და ასევე 2016 წლიდან. ფინეთის ომბუდსმენი უმცირესობის საკითხებში, ევროპის უშიშროებისა და თანამშრომლობის ორგანიზაციის ომბუდსმენი ადამიანებით ვაჭრობის (ტრეფიკინგის) საკითხებში. 2012 წლის საპრეზიდენტო არჩევნებში იყო კანდიდატი და მიიღო ხმების მხოლოდ 2,7 %.  სოციალური მომსახურების მინისტრი 1999-2000 და 2002-2003 წლებში. 2003 წლის ფინეთის საპარლამენტო არჩევნების შემდეგ ევა ბიოდემ აღარ გამოთქვა მინისტრთა კაბინეტში მუშაობის სურვილი.

2011 წელს ევა ბიოდე გახდა პრემიის „გმირული ბრძოლა თანამედროვე მონობის შეწყვეტისათვის - 2011“ („2011 Hero Acting to End Modern Day Slavery“) ლაურეატი.

## ბიოგრაფია 
ევა ბიოდე დაიბადა 1961 წლის 27 თებერვალს ფინეთის დედაქალაქ ჰელსინკიში, შვედური წარმოშობის ოჯახში. დაამთავრა ჰელსინკის უნივერსიტეტი, სადაც სწავლობდა სამართალს. 1987-1988 წლებში მუშაობდა კერძო თარჯიმნად. 

1991 წლდან 2006 წლამდე იყო ფინეთის პარლამენტის — ედუსკუნტას წევრი. 2006 წელს პარლამენტში იგი შეცვალა იორნ დონერმა. 1999 წლის 15 აპრილიდან 2000 წლის 13 აპრილამდე და 2002 წლის 19 აპრილიდან 2003 წლის 16 აპრილამდე იყო სოციალური მომსახურებისა და კომუნალური მეურნეობის მინისტრი პაავო ლიპონენის მთავრობაში. 1989 წლიდან 1996 წლამდე იყო ჰელსინკის საქალაქო საბჭოს წევრი, ხოლო 1990-1994 წლებში — შვედების სახალხო პარტიის ვიცე-პრეზიდენტი. 

2006 წლის საპრეზიდენტო არჩევნების დროს, მეორე ტურში მან და მისმა პარტიამ მხარი დაუჭირა ტარია ჰალონენს. 2010 წელს დანიშნეს ეუთოს ომბუდსმენად უმცირესობის საკითხებში ხუთი წლის ვადით. 

2011 წლის 30 აგვისტოს შვედების სახალხო პარტიამ მორიგ საპრეზიდენტო არჩევნებში ევა ბიოდეს კანდიდატურა დაასახელა, თუმცა მიიღო 82 581 ამომრჩევლის ხმა, ანუ 2,7 % და პირველივე ტურში დამარცხდა.

2013 წელს გამოვიდა ჰელსინკიში ყოველწლიურად მიმდინარე ჰელსინკი-პრაიდის მფარველად. ეს იყო ღონისძიებები, რომლებიც მიზნად ისახავდა ადამიანის უფლებების დაცვას, ლგბტ თემის შესახებ ინფორმაციის გავრცელებას, ასევე ყველა ადამიანისთვის სამოქალაქო თანასწორობის მხარდაჭერასა და დაცვას, მიუხედავად მათი სექსუალური ორიენტაციისა.

2015 წელს დასრულდა მისი ომბუდსმენობის ვადა და ვერ შეძლო მისი გაგრძელება სამეცნიერო ხარისხის არ ქონის გამო. 2015 წელს კვლავ აირჩიეს ფინეთის პარლამენტის წევრად, ხოლო 2015 წელს ხელმეორედ გახდა პარლამენტის წევრი. 2015 წლიდან არის ფინეთის პარლამენტის დიდი კომიტეტის წევრი, 2019 წლის 26 ივნისიდან ამავე კომიტეტის სამუშაო ქვეკომიტეტის წევრი, ხოლო ამავე წლის 18 ივნისიდან საგარეო საქმეთა საკითხების კომიტეტის წევრია დღემდე. 

ევა ბიოდეს ჰყავს ორი გოგო: ამანდა (დ. 1991 წ.) და იულია (დ. 1991 წ.)) და ორი ბიჭი დევიდი (დ. 1992 წ.)  და სიმონი(დ. 2000 წ.).

## რესურსები ინტერნეტში 
* ევა ბიოდე ფინეთის პარლამენტის ვებგვერდზე

## სქოლიო
კატეგორია:დაბადებული 27 თებერვალი
კატეგორია:დაბადებული 1961
კატეგორია:ფინელი ქალი პოლიტიკოსები
კატეგორია:ფინეთის პარლამენტის წევრები
კატეგორია:ფინელი პოლიტიკოსები
კატეგორია:ცოცხალი ადამიანები
მთისძირის მეხუთე ეკლესია

**მთისძირის მეხუთე ეკლესია** — არქიტექტურული ძეგლი ყვარლის მუნიციპალიტეტის სოფელ მთისძირში, დგას ვარდისგორად წოდებულ ადგილზე. თარიღდება ადრინდელი შუა საუკუნეებით.

## აღწერა
ეკლესია დარბაზულია. აღმოსავლეთით დასრულებულია ნახევარწრიული შვერილი აფსიდით. ეკლესიას ჩრდილოეთიდან ეკვრის გეგმით სწორკუთხა, ოდნავ მოკლე სათავსი, ხოლო დასავლეთიდან – კარიბჭე. შენობა ნაგებია სხვადასხვა ზომის ნატეხი ქვითა და კირის ხსნარით. დაზიანებულია: ჩაქცეულია გადახურვა, დანგრეულია კედლების ზედა ნაწილები და დასავლეთი კედლის ჩრდილოეთი ნახევარი, განგრეულია აფსიდის ჩრდილოეთი გვერდი, მონგრეულია ჩრდილოეთი სათავსის ჩრდილო-აღმოსავლეთის კუთხე. 

ეკლესიას ორი შესასვლელი აქვს. სამხრეთიდან და დასავლეთიდან – კარიბჭიდან. სამხრეთი კარი გარედან თარაზულადაა გადახურული, შიგნიდან – თაღოვანია. დასავლეთი კარიდან სამხრეთი წირთხლის ნაწილიღაა შემორჩენილი. ეკლესიის შიდა სივრცე განათებული იყო ორი სარკმლით. მათგან ერთი აფსიდშია, ხოლო მეორე სამხრეთ კედელში. დარბაზის ჩრდილოეთი კედლის აღმოსავლეთ ბოლოში მოწყობილია ოთხკუთხა ნიშა, შუაში კი, თარაზულად გადახურული განიერი კარი, რომელიც ჩრდილოეთის სათავსში გადის.

კარიბჭის გვერდის კედლები ყრუა, დასავლეთით კი, თითქმის მთელ სიგანეზე იყო გახსნილი.

## ლიტერატურა
კატეგორია:ყვარლის მუნიციპალიტეტის ტაძრები
მარი სტოპსი

**მარი სტოპსი** (; დ. 15 ოქტომბერი, 1880 — გ. 2 ოქტომბერი, 1958) — ბრიტანელი მწერალი, პალეობოტანისტი და ქალთა უფლებების დამცველი. დაიბადა ედინბურგში, სწავლობდა მეცნიერებას ლონდონის უნივერსიტეტში. 1918 წელს გამოაქვეყნა წიგნი „Married Love“, რომელმაც დიდი ცნობადობა მოიპოვა, მალევე გამოაქვეყნა მეორე წიგნი სახელად „ბრძენი მშობლები“, რომელიც პირდაპირ ეხებოდა კონტრაცეფციას. საკამათო ფუგურაა ევგენიკაზე მისი შეხედულებების გამო, თუმცა მთავარი ადამიანია მთელ მსოფლიოში ქალებისათვის დაგეგმილი ორსულობის შესაძლებლობის მიცემის საქმეში.

## რესურსები ინტერნეტში
* 

## სქოლიო
კატეგორია:დაბადებული 1880
კატეგორია:დაბადებული 15 ოქტომბერი
კატეგორია:ბრიტანელი ბოტანიკოსები
კატეგორია:გარდაცვლილი 2 ოქტომბერი
კატეგორია:გარდაცვლილი 1958
კატეგორია:ედინბურგში დაბადებულები
ელიზაბეთ უორენი

**ელიზაბეთ ენ უორენი** (დ. 22 ივნისი, 1949; ) — ამერიკელი პოლიტიკოსი და ყოფილი აკადემიკოსი, უმცროსი სენატორი მასაჩუსეტსიდან 2013 წლიდან. იქამდე – იურიდიული ფაკულტეტის პროფესორი სხვადასხვა უნივერსიტეტებში საბანკროტო სამართლის სპეციალობით. უორენი არის დემოკრატიული პარტიის წევრი და ამჟამად კენჭს იყრის აშშ-ის 2020-ის საპრეზიდენტო არჩევნებში.

უორენს დამთავრებული აქვს ჰიუსტონის უნივერსიტეტი და რატჯერსის უნივერსიტეტის იურიდიული ფაკულტეტი, ასწავლიდა სხვადასხვა უნივერსიტეტებში – მათ შორის ჰიუსტონის, ოსტინის, პენსილვანიის და ჰარვარდის. პოლიტიკური კარიერის დაწყებამდე უორენი იყო ერთ-ერთი ყველაზე გავლენიანი პროფესორი კომერციულ სამართალში. არის 5 წიგნის ავტორი და 6-ის – თანაავტორი.

უორენი საჯარო პოლიტიკაში პირველად 1995 წელს გამოჩნდა, ხოლო ცნობადობა მოიპოვა 2000-იანი წლების ბოლოს, როცა მხარს უჭერდა საბანკო რეგულაციების გამკაცრებას 2007-08 წლების ფინანსური კრიზისის შემდეგ. უორენმა აგრეთვე მონაწილეობა მიიღო მომხმარებელთა ფინანსური დაცვის ბიუროს შექმნაში და იყო პრეზიდენტ ბარაკ ობამას პირველი საგანგებო მრჩეველი.

2012 წლის ნოემბერში, უორენმა გაიმარჯვა აშშ-ის სენატის არჩევნებში მასაჩუსეტსის შტატიდან, დაამარცხა მოქმედი რესპუბლიკელი სენატორი სკოტ ბრაუნი და გახდა პირველი ქალი, რომელიც მასაჩუსეტს სენატში წარმოადგენს. უორენმა 2018 წელს მეორე ვადაზეც აირჩიეს. 2019 წლის 9 თებერვალს უორენმა გამოაცხადა, რომ მონაწილეობას მიიღებს აშშ-ის 2020 წლის საპრეზიდენტო არჩევნებში.

## ბიოგრაფია 
### ადრეული წლები 
უორენი დაიბადა 1949 წლის 22 ივნისში, ოკლაჰომა სიტიში. მას ჰყავდა სამი უფროსი ძმა.

11 წლამდე უორენი შტატ ოკლაჰომას ქალაქ ნორმანში ცხოვრობდა. 13 წლის ასაკში უორენმა მიმტანად დაიწყო მუშაობა.

1968 წელს უორენი დაქორწინდა ჯეიმზ რობერტ „ჯიმ“ უორენზე და მასთან ერთად ჰიუსტონში გადავიდა. ისინი 1978 წელს განქორწინდნენ. 1980 წელს უორენი ბრიუს მანზე დაქორწინდა.

### პოლიტიკური კარიერა 
2011 წლის 14 სექტემბერს უორენმა განაცხადა, რომ სურდა ყოფილიყო დემოკრატიული პარტიის კანდიდატი 2012 წლის აშშ-ის სენატის არჩევნებში, მასაჩუსეტსის შტატში. მოქმედმა სენატორმა – რესპუბლიკელმა სკოტ ბრაუნმა გაიმარჯვა 2010 წლის სპეციალურ არჩევნებში, როცა მისი წინამორბედი, ჯონ ფიცჯერალდ კენედის ძმა ტედ კენედი გარდაიცვალა.

უორენს დემოკრატიული პარტიის შიდა არჩევნებში კონკურენტი არ ჰყავდა და 2012 წლის 2 ივნისს მან დელეგატთა ხმების რეკორდული მაჩვენებელი – 95,77 პროცენტი მოიპოვა. უორენის საარჩევნო კამპანიამ მთლიანობაში 39 მილიონი აშშ დოლარი მოაგროვა – 2012 წელს სენატორობის ნებისმიერ კანდიდატზე მეტი. ნოემბერში უორენმა რესპუბლიკელი სკოტ ბრაუნი დაამარცხა, ხმების 53 პროცენტზე მეტით.

2016 წლის საპრეზიდენტო არჩევნებში უორენმა ჰილარი კლინტონს დაუჭირა მხარი.

უორენმა 2018 წლის არჩევნებშიც, მეორე ვადაზე იყარა კენჭი და რესპუბლიკელი ჯეოფ დილი დაამარცხა. უორენს მხარი ამომრჩეველთა 60-მა პროცენტმა დაუჭირა, დილს კი 36-მა.

2019 წლის 9 თებერვალს უორენმა ოფიციალურად განაცხადა, რომ 2020 წლის საპრეზიდენტო არჩევნებში მიიღებდა მონაწილეობას.

## რესურსები ინტერნეტში 
* სენატის ვებ-გვერდი
* საპრეზიდენტო კამპანიის ვებ-გვერდი

## სქოლიო 
კატეგორია:დაბადებული 1949
კატეგორია:დაბადებული 22 ივნისი
კატეგორია:ამერიკელი ქალი პოლიტიკოსები
კატეგორია:აშშ-ის სენატორები
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები
ქრისტიან ამანპური

**ქრისტიან მარია ჰეიდეჰ ამანპური** (დ. 12 იანვარი, 1958) — ბრიტანელ-ირანელი ჟურნალისტი და წამყვანი. CNN-ის სახე, CNN International-ის წამყვანი, PBS-ის ღამის გადაცემის „გლობალური ამბების წამყვანი“. 

## ბიოგრაფია 
ქრისტიან ამანპური დაიბადა 1958 წლის 12 იანვარს. არის პატრიცა ჰილის და მოჰამედ ამანპურის ქალიშვილი. მამამისი მუსლიმი იყო, ხოლო დედამისი — კათოლიკე. 

1983 წელს დაამთავრა როდ-აილენდის უნივერსიტეტი და მოიპოვა ბაკალავრის ხარისხი ჟურნალისტიკაში. ამანპური ასევე „Amanpour and Company“-ს წამყვანიც არის. 

დაიბადა დიდ ბრიტანეთში, თუმცა 11 წლამდე იზრდებოდა თეირანში. მამამისი ირანული ავიაკომპანიის აღმასრულებელ დირექტორად მუშაობდა და აქედან გამომდინარე, ამანპურების ოჯახი თეირანში, მდიდრული ცხოვრებით ცხოვრობდნენ. ისლამური რევოლუციის შემდეგ, ქრისტიანის ოჯახი საცხოვრებლად ლონდონში გადმოვიდა, წამოსვლის მიზეზი ირან-ერაყის ომი გახდა. საერთაშორისო თემებს შორის მისი რეპორტაჟები უკავშირდებოდა სპარსეთის ყურის კრიზისს. 90-იან წლებში იგი გახდა ომის რეპორტიორი ქალების ერთ-ერთი განსახიერება. 

11 წლის ასაკში, როდესაც ირანში დაწყებითი განათლება მიიღო, მისმა მშობლებმა შემდგომ იგი საზღვარგარეთ, ინგლისში გაგზავნეს სასწავლებად. ბრიტანეთში ცხოვრების შემდეგ ამანპური ამერიკის შეერთებულ შტატებში გადავიდა საცხოვრებლად, რათა ჟურნალისტიკა შეესწავლა. სწავლის პერიოდში მუშაობდა ახალი ამბების დეპარტამენტში WBRU-FM. იგი NBC-ისთვისაც მუშაობდა როგორც გრაფიკული დიზაინერი.

მისმა ომის რეპორტაჟებმა მსოფლიოს ყურადღება მიიპყრო, ისინი ბევრმა გააკრიტიკა, რადგან ფიქრობდნენ რომ რეპორტინგის მაგივრად იგი მასალის რედაქტირებას ახდენდა და სერბების მიმართ მიკერძოებულ დამოკიდებულებას ავლენდა. მან გააშუქა ერაყის ქუვეითში შეჭრა. ომის შემდეგ ის ერაყში ქურთების აჯანყებას აშუქებდა. 1992 წელს ამანპური ბოსნია-ჰერცეგოვინაში ჩავიდა, რათა იქ დაწყებული ძალადობის შესახებ საზოგადოებისთვის მოეთხრო.

მას მრავალი საპატიო ჯილდო აქვს მიღებული, მათ შორის, 2002 წელს ედუარდ მაროუს ჯილდო მიიღო, ხოლო 2007 წელს იგი ბრიტანეთის იმპერიის ორდენით დააჯილდოვეს.

2010 წლის 18 მარტს მან დააანონსა, რომ იგი CNN-სთან თანამშრობლობას წყვეტდა და ABC News-ში აპირებდა მუშაობის გაგრძელებას. თუმცა, 2012 წელს ისევ CNN-თან თანამშრომლობა გააგრძელა.

## ოჯახი და ქორწინება
ქრისტიანი 1998 წლიდან 2018 წლამდე ქორწინებაში იმყოფებოდა ამერიკელ ჟურნალისტთან და ყოფილ დიპლომატთთან, ჯეიმზ რუბინსთან. მას ჰყავს შვილი — დარიუს ჯონ რუბინი, რომელიც დაიბადა 2000 წელს. ქრისტიანი ოჯახთან ერთად 2010 წელს ნიუ-იორკში გადავიდა საცხოვრებლად, ხოლო 2013 წელს, თავის შვილთან და მეუღლესთან ერთად, ლონდონში დაბრუნდა. ამანპური და ჯონ რუბინი 20 წლის შემდეგ, 2018 წელს განქორწინდნენ.

## რესურსები იტნერნეტში 
*
* 
* 
* 
* Christiane Amanpour: career in pictures, *The Guardian*
* 2000 Murrow Awards Ceremony Speech , 2000
* Christiane Amanpour's Interview on NPR, 3 December 2008
* Christiane Amanpour, at the Height of the Iranian Election Crisis —Interview by Lesley Stahl, 23 June 2009
* Christiane Amanpour's Class Day speech at Harvard University, 26 May 2010
* Christiane Amanpour —Video produced by *Makers: Women Who Make America*

კატეგორია:ინგლისელი ჟურნალისტები
კატეგორია:დაბადებული 1958
კატეგორია:დაბადებული 12 იანვარი
კატეგორია:ცოცხალი ადამიანები
გრემის წმინდა სტეფანეს ეკლესია

**გრემის წმინდა სტეფანეს ეკლესია** — არქიტექტურული ძეგლი მდებარეობს ყვარლის მუნიციპალიტეტის სოფელი გრემის დასავლეთით, 4-5 კილომეტრზე მდინარე ბოლიის ხეობაში, მდინარეების ბოლიისა და მასხარის შესართავთან. თარიღდება VI-VII საუკუნით. შედგება სამი ნაწილისაგან: საკურთხევლის , მთავარი და ჩრდილოეთ ეკლესიებისაგან. შენობა მოგვიანებით აღუდგენიათ, რომლის დროსაც მნიშვნელოვნად შეუცვლიათ მთავარი ეკლესიის პირვანდელი სახე. ეკლესია ნაგებია სხვადასხვა ზომის ნატეხი ქვის ირეგულარული წყობით. აღდგენილი ნაწილები ძირითადად აგურისაა. ძეგლი დაზიანებულია: ჩაქცეულია მთავარი ეკლესიის კამარა და მისი საბჯენი თაღები. მთლიანად დანგრეულია ჩრდილოეთ ეკლესიის შესასვლელები. მას შესასვლელები მხოლოდ სამხრეთიდან და ჩრდილოეთიდან ჰქონია. შიგნიდან ორივე მკვეთრად გამოხატული ნალისებრი თაღით იყო გადახურული, ხოლო გარედან როგორც გამოიკვეთა თარაზული გადახურვა ჰქონია. განახლების დროს ორივე კარის ღიობში გაცილებით დაბალი, შეისრული თაღით გადახურული კარი მოუწყვიათ. აღმოსავლეთით დასრულებულია საკურთხევლის მკვეთრად გამოხატული ნალისებრი აფსიდით, რომლის წინ მცირე სიღრმის ბემის მაგვარი სივრცეა. განახლების დროს ბემა დაულისგრძელებიათ კონქით . აფსიდის ღერძზე გაჭრილია ვიწრო, მაღალი, თაღოვანი სარკმელი. აფსიდის შუაში დგას აგურით ნაგები გვიანდელი ტრაპეზი, რომლის ძირი კვადრატულია. შუა ნაწილი ცილინდრულია, ხოლო ზემოდან ქვის სწორკუთხა ფილა ხურავს . აფსიდის ორივე მხარეს გეგმით კვადრატული, თითო სათავსია- სამკვეთლო და სადიაკვნე ორივეს მთავარი ეკლესიის, ბემის კედლის სისქეში მოწყობილი ვიწრო გასასვლელით უკავშირდება. სადიაკვნეს მეორე შესასვლელი დასავლეთიდანაც აქვს. კარი გარედან ტიმპანითაა დასრულებული, შიგნით კი - აგურით. შიგნიდან სადიაკვნე გადახურულია, არაწესიერი ფორმის გუმბათოვანი კამარით, რომლის წრიულ საფუძველზე გადასვლა განხორციელებულია სათავსის ოთხივე კუთხეში ირიბად გადებული, ორ-ორი ბრტყელი ქვით. სამკვეთლო გადახურულია ცილინდრული კამარით. ორივე სათავსი განათებულია აღმოსავლეთ კედელში გაჭრილი თითო თაღოვანი სარკმლით. სამრეკლოს აღმოსავლეთ კედელზე, სარკმლის ქვემოთ, მიდგმულია გვიანდელი ტრაპეზი. აფსიდის გვერდებზე, კედლის სისქეში, მოწყობილია თითო სამარხი კამერა, რომელთა კარის ძირი აღმოსავლეთ ფასადზე ცოკოლიდან ოცდაათიოდე სანტიმეტრის სიმაღლეზეა. დარბაზის გრძივ კედლებზე თავდაპირველად გამოყოფილი იყო ორი წყვილი მარტივი პლასტირი, რომლებსაც კამარის საბჯენი თაღები ეყრდნობოდა. მოგვიანებით, გრძივი კედლების აღდგენისას, არსებულ პილასტრებზე მიუშენებიათ ორჯერ უფრო განიერი პილასტრები, რომლებსაც ეყრდნობოდა კამარის საბჯენი თაღები. პასტრებს შორის თითო შეისრული თაღია. თაღებს ზემოთ კი - თითო დაბალი, შეისრულთაღოვანი სარკმელი, რომელთა ნახევარი კამარის მრუდშია მოქცეული და შიგნიდან, გარეთკენ მაღლდება. ერთი სარკმელი დასავლეთ შესასვლელის თავზეა. ჩრდილოეთ ეკლესიიდან საძირკველიღაა დარჩენილი. აღმოსავლეთით იგი დასრულებული იყო ნახევრად წრიული აფსიდით. მთავარი ეკლესიის ჩრდილოეთ კედლის გასწვრივ შემორჩენილია პილასტირის საყრდენები, რომლებიც ერთმანეთისაგან არათანაბარი მანძილებით არიან დაშორებულები. ჩრდილოეთით, როგორც ჩანს, ეკლესია გახსნილი იყო ორ სწორკუთხა სვეტზე დაყრდნობილი სამი თაღით. ფასადებიდან მხოლოდ დასავლეთ ფასადია მორთული, რომლის ზედა, მოგვიანებით განახლებულ ნაწილში, სარკმლის ორივე მხარეს, თითო მოზრდილი ჯვარია გამოსახული.

## ლიტერატურა
კატეგორია:ყვარლის მუნიციპალიტეტის ტაძრები
კატეგორია:VI საუკუნის ეკლესიები
ჯეინ ბრიუერი

**ჯანის ქეი დრინკვაინ „ჯეინ“ ბრიუერი** (, დ. 26 სექტემბერი, 1944, ჰოლივუდი, ლოს-ანჯელესი, კალიფორნია) — ამერიკელი პოლიტიკოსი, აშშ-ის რესპუბლიკური პარტიის წარმომადგენელი. არიზონის შტატის 22-ე გუბერნატორი 2009-2015 წლებში. ჯეინ ბრიუერი მეოთხე და ზედიზედ მესამე ქალბატონია, რომლებმაც დაიკავეს არიზონის გუბერნატორის თანამდებობა. ბრიუერი გუბერნატორი გახდა მემკვიდრეობის ხაზით და არა არჩევნებით, რადგან მისმა წინამორბედმა ჯანეტ ნაპოლიტანომ თანამდებობა დატოვა და დანიშნეს აშშ-ის ეროვნული უსაფრთხოების მდივნად, ხოლო ჯეინ ბრიუერს 2003-2009 წლებში ეკავა არიზონის შტატის მდივნის თანამდებობა, კონსტიტუციით სწორედ მას ერგო გუბერნატორის თანამდებობა. 

## ბიოგრაფია
ჯეინ ბრიუერი დაიბადა 1944 წლის 26 სექტემბერს ლოს-ანჯელესში, კალიფორნიის შტატში, ედი და პერიო უილფორდ დრინკვაინის ოჯახში. მამამისი ნევადის შტატში ამერიკული საწყობის სამოქალაქო ხელმძღვანელი იყო. მაშინ როდესაც ჯეინი 11 წლის იყო, საწყობის ქიმიური ნივთიერებების მოქმედების შედეგად გარდაიცვალა მამამისი, რის შემდეგაც მისი ოჯახი საცხოვრებლად გადავიდა კალიფორნიაში. ბრიუერს აქვს ინგლისური და ნორვეგიული ფესვები. 

ჯეინ ბრიუერმა მიიღო გლენდეილის კოლეჯის რადიოლოგიური ტექნოილოგიების სერტიფიკატი და მცირე დროით მუშაობდა კალიფორნიის ქალაქ გლენდეილში. ამ პერიოდში დაქორწინდა ჯონ ლეონ ბრიუერზე და ისინი 1970 წელს საცხოვრებლად გაემგზავრნენ ქმრის მშობლიურ შტატ არიზონაში. წყვილი კვლავ დაბრუნდა არიზონის ქალაქ გლენდეილში, სადაც ჯონი გახდა წარმატებული თერაპევტი. 

## პოლიტიკური კარიერა
1983 წლიდან 1987 წლამდე ბრიუერი იყო არიზონის შტატის წარმომადგენელთა პალატის წევრი, ხოლო 1987-1996 წლებში არიზონის სენატის წევრი. სენატის წევრობის უკანასკნელი სამი წლის განმავლობაში კი რესპუბლიკელთა უმრავლესობის ფრაქციის ხელმძღვანელი. 1996 წელს ბრიუერი აირჩიეს მარიკოპის ოლქის სამეურვეო საბჭოს წევრად და ამ თანამდებობაზე მუშაობდა ექვსი წელი. 

2002 წელს ბრიუერმა თავისი კანდიდატურა წარადგინა არიზონის შტატის სახელმწიფო მდივნის თანამდებობაზე. არჩევნებზე მან გაიმარჯვა და დემოკრატ კრის კამისკის გადაუსწრო 23 000 ხმით. 2009 წლის 21 იანვარს გახდა არიზონის შტატის გუბერნატორი, მას შემდეგ, რაც ამერიკის პრეზიდენტმა ბარაკ ობამამ წინა გუბერნატორი ჯანეტ ნაპოლიტანო დანიშნა ეროვნული უსაფრთხოების მდივნად. 2010 წლის 2 ნოემბერს მორიგ არჩევნებზე იგი მეორე ვადით აირჩიეს. მან მიიღო ხმების 55 %, ხოლო მისმა მოწინააღმდეგემ, დემოკრატმა ტერი გიოდარდმა 42 %. 

2010 წლიდან გამოდის არიზონას შტატში ვაჭრობაზე გადასახადის გაზრდის ინიციატივით.

## პირადი ცხოვრება
ნევადაში ყოფნისას ბრიუერი დაოჯახდა ჯონ ლეონ ბრიუერზე. მათ შეეძნათ სამი შვილი, მათგან ერთ-ერთი გარდაიცვალა 2007 წელს სიმსივნისაგან. მეორე შვილი დამნაშავედ სცნეს ქალზე ძალადობის გამო 1989 წელს  და 22 წელის ფსიქიატრიულ საავადმყოფოში იწვა.

## რესურსები ინტერნეტში 
* Arizona Governor Jan Brewer Official state site
* The Arizona Republic December 7, 2008 
*2002 2006
* Project Vote Smart 
* Slide show of images of the governor from AZCentral
* 
* 
* 
* 
* 

კატეგორია:დაბადებული 26 აგვისტო
კატეგორია:დაბადებული 1944
კატეგორია:არიზონის გუბერნატორები
კატეგორია:ამერიკელი ქალი პოლიტიკოსები
კატეგორია:ცოცხალი ადამიანები
კატეგორია:XX საუკუნის ამერიკელი ქალი პოლიტიკოსები
ყვარლის ყვავიჭამია

**ყვარლის ყვავიჭამია** — ეკლესია და არქიტექტურული ძეგლი მდებარეობს ქალაქ ყვარლის მიდამოებში, 3.5 კილომეტრზე, ტყეში. თარიღდება შუა საუკუნეებით.

ეკლესია დარბაზულია. ნაგებია სხვადასხვა ზომის ნატეხი ქვითა და კირის დუღაბით. იგი დაზიანებულია: მონგრეულია გარეთა კუთხეები, ჩამოშლილია ლავგარდანი, მთლიანად აყრილია სახურავის საფარი.

შესასვლელი დასავლეთითაა. კარი კედლის ღერძიდან ოდნავ ჩრდილოეთითაა გადაადგილებული. იგი გარედან თაღოვანია, შიგნიდან კი თარაზულადაა გადახურული.

აღმოსავლეთით ნახევარწრიული აფსიდია, რომელშიც გაჭრილია ვიწრო, ოთხკუთხა სარკმელი. სარკმლის ჩრდილოეთით მცირე ზომის ოთხკუთხა ნიშაა, თითო ოთხკუთხა სარკმელი დასავლეთ კედლის ღერძზე და ჩრდილოეთ კედლის დასავლეთ ნაწილშიცაა. ამ კედლებში ასევე თითო ოთხკუთხა ნიშაა მოწყობილი.

დარბაზი გადახურულია ქარგილზე სხმული ცილინდრული კამარით.

## ლიტერატურა
კატეგორია:ყვარლის მუნიციპალიტეტის ტაძრები
კირსტენ სინემა

**კირსტენ ლია სინემა** (დ. 12 ივლისი, 1976; ) — ამერიკელი პოლიტიკოსი, უფროსი სენატორი არიზონას შტატიდან 2019 წლიდან. აშშ-ის დემოკრატიული პარტიის წევრი. 2013-19 წლებში წარმოადგენდა არიზონას შტატიის მე-9 საარჩევნო ოლქს კონგრესის წარმომადგენელთა პალატაში. სინემა აგრეთვე მოღვაწეობდა თავად არიზონას შტატის საკანონმდებლო ორგანოს ორივე პალატაში – 2004 წელს აირჩიეს წარმომადგენელთა პალატაში, 2010 წელს კი სენატსი.

პოლიტიკური კარიერის დაწყებისას სინემა მწვანეების პარტიის აქტივისტი იყო, თუმცა 2004 წელს დემოკრატიულ პარტიას შეუერთდა. 2012 წლის არჩევენებში აირჩიეს აშშ-ის წარმომადგენელთა პალატის წევრად და ამგვარად ის გახდა პირველი ღიად ბისექსუალი პოლიტიკოსი და მეორე ღიად ლგბტქ+ თემის წარმომადგენელი, რომელიც კონგრესში აირჩიეს. კონგრესში არჩევის შემდეგ, სინემამ ცენტრიზმისკენ დაიწყო მოძრაობა, გაწევრიანდა კონსერვატორი დემოკრატების „ლურჯი ძაღლის კოალიციაში“ და პრობლემების მომგვარებელთა ორპარტიულ ჯგუფში, ჰქონდა „ზომიერი დემოკრატის“ ხმისმიცემის ისტორია.

2018 წლის სენატის არჩევნებში გაიმარჯვა – გახდა რესპუბლიკელი სენატორის, ჯეფ ფლეიკის სენატორი, დაამარცხ რესპუბლიკელი მარტა მაკსალი. გახდა პირველი ქალი, რომელიც არიზონადან აშშ-ის სენატში აირჩიეს.

## ბიოგრაფია 
### ადრეული წლები 
კირსტენ ლია სინემა დაიბადა არიზონას შტატ ქალაქ ტუკსონში, 1976 წლის 12 ივლისს, მერლინ და დენ სინემას ოჯახებში. მამამისი პროფესიით იურისტი იყო. 16 წლის ასაკში სინემამ დაამთავრა უოლტონის სკოლა და 1995 წელს მიიღო ბაკალავრის ხარისხი ბრიგემ იანგის უნივერსიტეტში, 18 წლის ასაკში. 1995-2002 წლებში მუშაობდა სოციალურ მუშაკად არიზონას ქალაქ ფინიქსში, 1999 წელს კი გახდა არიზონას შტატის უნივერსიტეტის მაგისტრი სოციალურ მუშაობაში. 2004 წელს არიზონას შტატის უნივერსიტეტის კოლეჯში მიიღო სამართლის დოქტორი და დაიწყო საადვოკატო საქმიანობა.

### პოლიტიკური მოღვაწეობა 
სინემამ პოლიტიკური კარიერა მწვანეების პარტიის აქტივისტის რანგში დაიწყო, სანამ 2004 წელს არიზონას შტატის დემოკრატიულ პარტიას არ შეუერთდა.

2000 წელს მუშაობდა მწვანეების პარტიის კანდიდატის, რალფ ნადერის საარჩევნო კამპანიაში. 2001 და 2002 წლებში კენჭს იყრიდა სხვადასხვა ადგილობრივ თანამდებობზე დამოუკიდებელი პოლიტიკოსის სტატუსით, თუმცა ორივეჯერ დამარცხდა. 2002 წელს, „The Arizona Republic“-მა გამოაქვეყნა წერილი, სადაც კაპიტალიზმს აკრიტიკებს.

2004 წელს გაწევრიანდა აშშ-ის დემოკრატიულ პარტიაში. იმავე წელს აირჩიეს არიზონას მე-15 ოლქის წარმომადგენლად შტატის წარმომადგენელთა პალატაში. 2009 და 2010 წლებში სინემა იყო დემოკრატთა ფრაქციის – უმცირესობის ლიდერის დამხმარე. 

2010 წელს, აირჩიეს არიზონას შტატის სენატში. მან იმ წელს რესპუბლიკელი ბობ ტომასი დაამარცხა, ხმების 63 პროცენტით.

2012 წელს აირჩიეს აშშ-ის წარმომადგენელთა პალატის წევრად, გადაირჩიეს ამავე პოსტზე 2014 და 2016 წლებში.

2018 წელს დაამარცხა რესპუბლიკელი მარტა მაკსალი და გახდა პირველი ქალი, რომელიც არიზონადან სენატში აირჩიეს.

## რესურსები ინტერნეტში 
* U.S. Senator Kyrsten Sinema  official U.S. Senate website
* Kyrsten Sinema for U.S. Senate 

## სქოლიო 
კატეგორია:დაბადებული 12 ივლისი
კატეგორია:დაბადებული 1976
კატეგორია:ამერიკელი ქალი პოლიტიკოსები
კატეგორია:აშშ-ის წარმომადგენელთა პალატის წევრები
კატეგორია:აშშ-ის სენატორები
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები
პალმეირასი (საფეხბურთო კლუბი)

ბრაზილიის სერია A
* ჩემპიონი (10): 1960, 1967, 1967, 1969, 1972, 1973, 1993, 1994, 2016, 2018
* ვიცე-ჩემპიონი (4): 1970, 1978, 1997, 2017
* ბრინჯაოს პრიზიორი (1): 2019

; 20px პაულისტას ჩემპიონატი
* ჩემპიონი (27): 1920, 1926, 1927, 1932, 1933, 1934, 1936, 1940, 1942, 1944, 1947, 1950, 1959, 1963, 1966, 1972, 1974, 1976, 1993, 1994, 1996, 2008, 2020, 2022, 2023, 2024, 2026
; 35px პაულისტას ჩემპიონატი ექსტრა
* ჩემპიონი (2): 1926, 1938

; 35px ბრაზილიის თასი
* თასის მფლობელი (4): 1998, 2012, 2015, 2020

; 30px ბრაზილიის ჩემპიონთა თასი
* თასის მფლობელი (1): 2000

; 30px ბრაზილიის სერია B
* ჩემპიონი (2): 2003, 2013

; 25px რიო–სან-პაულუს ტურნირი
* ჩემპიონი (5): 1933, 1951, 1965, 1993, 2000
* ვიცე-ჩემპიონი (1): 1955
* მესამე ადგილი (6): 1954, 1962, 1964, 1997, 1998, 2002

; 35px რიოს თასი
* თასის მფლობელი (1): 1951

; 20px საკონტინენტთაშორისო თასი
* ფინალისტი (1): 1999

; ლიბერტადორესის თასი
* თასის მფლობელი (1): 1999
* ფინალისტი (3): 1961, 1968, 2000

; 25px მერკოსურის თასი
* თასის მფლობელი (1): 1998
* ფინალისტი (2): 1999, 2000

## ცნობილი ფეხბურთელები 

*  ლუიზინიო (1936–1941)
*  ჟოზე ალტაფინი (1956–1958)
*  ჯალმა სანტოსი (1959–1968)
*  ვავა (1961–1963)
*  ლუის არტიმე (1968–1969)
*  მარიო სოტო (1977)
*  ბატისტა (1983)
*  ედერი (1986)
*  რობერტო კარლოსი (1993–1995)
*  რივალდო (1994–1996)
*  კაფუ (1995–1997)
*  ნენე (2002)

## რესურსები ინტერნეტში
* კლუბის ოფიციალური საიტი

## სქოლიო 
კატეგორია:ბრაზილიის საფეხბურთო კლუბები
სამანტა პაუერი

**სამანტა პაუერი** (; დ. 21 სექტემბერი, 1970, კასლონკი, ირლანდია) — ირლანდიური წარმოშობის ამერიკელი სახელმწიფო მოღვაწე, პოლიტოლოგი და ჟურნალისტი. ირლანდიის მოქალაქე. დემოკრატიული პარტიის წევრი. 

ჰარვარდის უნივერსიტეტის პროფესორი და პულიცერის პრემიის ლაურეატი 2003 წელს წიგნისათვის „პრობლემა ჯოჯოხეთიდან: ამერიკა გენოციდის საუკუნეში“, პრეზიდენტ ბარაკ ობამას უფროსი მრჩეველი საგარეო პოლიტიკის საკითხებშიუკანასკნელი საპრეზიდენტო კამპანიის დროს. აშშ-ის მუდმივი წარმ0ომადგენელი გაეროში 2013 წლის 5 აგვისტოდან 2017 წლის 20 იანვრამდე. 
ჟურნალი ტაიმსი მას ახასიათებს როგორც „სინდისის ახალი ხმა აშშ-ს საგარეო პოლიტიკის ელიტისთვის“. სამანტა პაუერი შედის პლანეტის 100 ყველაზე გავლენიანი ქალბატონის სიაში. არის აშშ-ის ეროვნული უსაფრთხოების საბჭოს დირექტორი საერთაშორისო ურთიერთობების საკითხებში. 

## ბიოგრაფია 
სამანტა პაუერი 1970 წლის 21 სექტემბერს ირლანდიაში, დუბლინთან ახლოს, სადაც ცხოვრობდა 9 წელი. აშშ-ში მშობლებთან ერთდ გადასახლდა 1979 წელს. სწავლობდა ატლანტის ლეიკსაიდის საშუალო სკოლაში, სადაც იყო კალათბურთის გუნდის წევრი. სწავლა გააგრძელა იელის უნივერსიტეტში, რომელიც ჰუმანიტარული მეცნიერებების ბაკალავრის ხარისხით დაასრულა. 

1993-1996 წლებში მუშაობდა ჟურნალისტად და აშუქებდა იუგოსლავიის ომების ამბებს ისეთი გამოცემებისათვის, როგორიცაა  U.S. News & World Report, The Boston Globe, The Economist და The New Republic. ამის შემდეგ დაბრუნდა აშშ-ში და სწავლა გააგრძელა ჰარვარდის სამართლის სკოლაში, სადაც 1999 წელს მიიღო დოქტორის ხარისხი. მომდევნო წელს მან გამოსცა თავისი პირველი წიგნი გრეჰამ ალისონის რედაქციით.

1998-2002 წლებში პაუერს ეკავა ჰარვარდის უნივერსიტეტის ადამიანის უფლებათა დაცვის პოლიტიკის ცენტრის დირექტორის თანამდებობა. 
ჟურნალმა ტაიმმა პაუერი შეიყვანა 2004 წლის ასი ყველაზე გავლენიანი ქალის სიაში. ამავე წელს მან მონაწილეობა მიიღო ჩარლზ ფერგიუსონის დოკუმენტურ ფილმში, რომელიც ეძღვნებოდა ერაყის ომს. 

2005-2006 წლებშ მუშაობდა დემოკრატიული პარტიის წარმომადგენელი სენატორის ბარაკ ობამას ოფისში და ამ პერიოდში მისი ყურადღება მიიპყრო დარფურის კონფლიქტმა. 2008 წელს, როგორც კანდიდატის მრჩეველმა საგარეო საკითხებში, მონაწილეობა მიიღო ბარაკ ობამას საარჩევნო კამპანიაში, რომლის დროსაც ჰილარი კლინტონი მოიხსენია, როგორც „მონსტრი“. ძალიან მალე,  The Scotsman-თან ინტერვიუში ბოდიში მოიხადა ამ შეფასებისათვის და დატოვა საარჩევნო შტაბი. 

მისი მესამე წიგნი გამოვიდა 2008 წლის 14 თებერვალს და ეძღვნებოდა გაეროს ადამიანის უფლებათა უმაღლეს კომისარს სერჟიუ ვიეირა დი მელუს, რომელიც დაიღუპა 2003 წელს ერაყში აფეთქებების დროს. წიგნის საფუძველზე გრეგ ბარკერმა გადაიღო დოკუმენტური ფილმი „სერჟიუ“.
დაოჯახებულია, ჰყავს მეუღლე კას სანსტეინი და შვილები: დიკლანი და რიანი. 

## რესურსები ინტერნეტში 
* Bio, from Harvard’s Carr Center for Human Rights Policy
* «Гуманитарный ястреб» Обамы: Саманта Пауэр идёт на войну // Том Хейден, перевод mixednews.ru 30.03.2011
* «Are you truly incapable of shame?»  — «У вас совесть есть?» (реплика, обращенная к представителю России В. И. Чуркину на заседании Совбеза ООН 13 декабря 2016 г.)

## სქოლიო
კატეგორია:დაბადებული 21 სექტემბერი
კატეგორია:დაბადებული 1970
კატეგორია:ამერიკელი ქალი პოლიტიკოსები
კატეგორია:აშშ-ის მუდმივი წარმომადგენლები გაეროში
ემი კლობუჩარი

**ემი ჯინ კლობუჩარი** (დ. 25 მაისი, 1960; ) — ამერიკელი იურისტი და პოლიტიკოსი, უფროსი სენატორი მინესოტას შტატიდან. არის აშშ-ის დემოკრატიული პარტიასთან აფილირებული მინესოტის დემოკრატიულ-ფერმერ-მუშათა პარტიის წევრი. სენატორობამდე იყო ჰენეპინის რაიონის იურისტი. 2019 თებერვალს განაცხადა, რომ იბრძოლებდა 2020 წლის საპრეზიდენტო არჩევნებში დემოკრატიული პარტიის კანდიდატობისთვის.

კლობუჩარი დაიბადა პლიმუთში, მინესოტას შტატში. დაამთავრა იელის უნივერსიტეტი და ჩიკაგოს უნივერსიტეტის იურიდიული ფაკულტეტი. იყო მინეაპოლისის იურიდიული კომპანიების პარტნიორი, სანამ 1998 წელს აირჩევდნენ ჰენეპინის რაიონის იურისტად. 2006 წელს აირჩიეს აშშ-ის სენატორად, გახდა პირველი არჩეული ქალი სენატორი მინესოტას შტატიდან. 2012 და 2018 წლებში გადაირჩიეს ამავე თანამდებობაზე. 2009 და 2010 წლებში უწოდებდნენ დემოკრატიული პარტიის „ამომავალ ვარსკვლავს“.

## ბიოგრაფია 
დაიბადა პლიმუთში, მინესოტას შტატი,. დედამისი იყო როზა ჰებერგერი, სკოლის მასწავლებელი, ხოლო მამა, ჯიმ კლობუჩარი – ჟურნალისტი. კლობუჩარს ჰყავს უმცროსი და ბეთი. მამამისი სლოვენიური წარმოშობის მქონე ადამიანია – ყველა მისი წინაპარი სლოვენიიდან იყო. მამამისი მინესოტაში, მეშახტედ მუშაობდა.

კლობუჩარი პლიმუთში დადიოდა სკოლაში, დაამთავრა ვაიზატას სკოლა. 1982 წელს დაამთავრა იელის უნივერსიტეტი, მიიღო პოლიტიკის მეცნიერების ბაკალავრის ხარისხი. იელის შერმდეგ, ჩააბარა ჩიკაგოს უნივერსიტეტის იურიდიულ ფაკულტეტზე, სადაც 1985 წელს სამართლის დოქტორის ხარისხი მიიღო.

იურიდიული ფაკულტეტის შემდეგ, კლობუჩარი კორპორატიულ ადვოკატად მუშაობდა. იყო პარტნიორი სხვადასხვა იურიდიულ კომპანიაში, სადაც მისი სპეციალიზაცია „ტელესაკომუნიკაციო კანონმდებლობის სარეგულაციო მუშაობა“ იყო.

1993 წელს დაქორწინდა ჯონ ბესლერზე, იურისტზე და ბალტიმორის უნივერსიტეტის იურიდიული ფაკულტეტის პროფესორზე. მათ ჰყავთ ქალიშვილი, ებიგეილ კლობუჩარ-ბესლერი, რომელმაც აგრეთვე იელის უნივერსიტეტი დაამთავრა. ემი კლობუჩარი აგრეთვე ქრისტეს გაერთიანებული ეკლესიის წევრია.

1998 წელს აირჩიეს ჰენეპინის რაიონის იურისტიად, 2002 წელს გადაირჩიეს. არც ერთ შემთხვევაში არ ჰყავდა კონკურენტი. გამოცემა „Minnesota Lawyer“-მა კლობუჩარი „წლის იურისტად“ დაასახელა. 2002-2003 წლებში იყო მინესოტას რაიონული იურისტების ასოციაციის პრეზიდენტი.

2005 წელს, მას შემდეგ რაც სენატორმა მარკ დეიტონმა განაცხადა რომ კიდევ ერთ ვადაზე არჩევა აღარ სურდა, კლობუჩარი დემოკრატთა შორის ფავორიტად გამოიკვეთა და პრაიმერშიც, ანუ შიდაპარტიულ არჩევნებშიც გაიმარჯვა. საყოველთაო არჩევნებში დაამარცხა რესპუბლიკელი მარკ კენედი.

ხელმეორედ აირჩიეს სენატორად 2012 და 2018 წლებში.

2019 წლის 10 თებერვალს განაცხადა, რომ მონაწილეობას მიიღებდა აშშ-ის 2020 წლის საპრეზიდენტო არჩევნებში – შეეცდებოდა დემოკრატიული პარტიის პრაიმერში გამარჯვებას.

2020 წლის 19 იანვარს გაზეთმა „The New York Times“-სმა საკუთარი მხარდაჭერა გამოუცხადა კლობუჩარს და პრეზიდენტობის კიდევ ერთ კანდიდატს ელიზაბეთ უორენს.

## რესურსები ინტერნეტში 
* Senator Amy Klobuchar official U.S. Senate website
* Amy Klobuchar for Senate

## სქოლიო 
კატეგორია:დაბადებული 25 მაისი
კატეგორია:დაბადებული 1960
კატეგორია:ამერიკელი ქალი პოლიტიკოსები
კატეგორია:აშშ-ის სენატორები
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები
ირინე ფრუიძე

**ირინე (ირინა) ფრუიძე** (დ. 15 ოქტომბერი, 1976, თბილისი) — ქართველი ექიმი, პოლიტიკოსი და ფსიქოლოგი.  
## ბიოგრაფია 
დაიაბადა 1976 წლის 15 ოქტომბერს, თბილისში. 2000 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი ზოგადი პროფილის ექიმის კვალიფიკაციით, 2004 წელს კი — თბილისის ანთროპოლოგიისა და პოლიტოლოგიის ინსტიტუტი ფსიქოლოგის სპეციალობით. 2001-2002 წლებში იყო შპს „გეტას“ სამედიცინო მარკეტინგის მენეჯერი. 2002-2003 წლებში იყო საერთაშორისო სამოქალაქო სამსახურის პროექტრის მენეჯერი. 2004-2006 წლებში მუშაობდა თბილისის საკრებულოში ექსპერტ-კონსულტანტის პოზიციაზე. 2006-2009 წლებში — საქართველოს სკაუტური მოძრაობის ორგანიზაციის თემში ინვესტირების პროგრამის მენეჯერი. 2010-2012 წლებში საქართველოს სკაუტთა მოძრაობის ორგანიზაციის პროექტ „ახალგაზრდების უნარ-ჩვევების გაძლიერების პროექტის“ მენეჯერი. 2012-2015 წლებში ამავე ორგანიზაციის პროექტ „მცირე ბიზნესის განვითარების პროექტის“ მენეჯერი. 2013-2016 წლებში იყო ტრენინგცენტრი “ბიმარკის“ ტრენერი. 2014 წლიდან არის ივანე ჯავახიშვლის სახელობის თბილისის სახელმწიფო უნივერსიტეტის ლექტორი. 2015-2016 წლებში საქართველოს სკაუტთა მოძრაობა ორგანიზაციის კონსულტანტი. 2015 წელს იყო საქართველოს სკაუტთა მოძრაობა ორგანიზაციის სტრატეგიული განვითარების და ფონდების მოზიდვის მენეჯერი. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2019 წლის 14 ნოემბერს პარლამენტმა პროპორციულ საარჩევნო სისტემაზე გადასვლის კანონპროექტი ჩააგდო. 101 მომხრე, 3 წინააღმდეგი, კანონპროექტის მისაღებას 113 ხმა იყო საჭირო. ამის შემდეგ ფრუიძემ საპარლამენტო უმრავლესობა დატოვა.

## რესურსები ინტერნეტში 
* ბიოგრაფია „ქართული ოცნების“ საიტზე

## სქოლიო 
კატეგორია:დაბადებული 15 ოქტომბერი
კატეგორია:დაბადებული 1976
კატეგორია:ქართველი ექიმები
კატეგორია:ქართველი ქალი პოლიტიკოსები
კატეგორია:საქართველოს IX მოწვევის პარლამენტის წევრები
კატეგორია:თბილისში დაბადებულები
კატეგორია:საქართველოს IX მოწვევის პარლამენტის ქალი წევრები
კატეგორია:ქართველი ფსიქოლოგები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
კატეგორია:„ქართული ოცნების“ წევრები
კატეგორია:ცოცხალი ადამიანები
ჯინა მაკ-კარტი

**რეჯინა „ჯინა“ მაკ-კარტი** (; დ. 3 მაისი, 1954, ბოსტონი, მასაჩუსეტსი, აშშ) — გარემოს დაცვის სააგენტოს ადმინისტრატორი პრეზიდენტ ბარაკ ობამას ადმინისტრაციაში (2013-2017 წწ.).

## ბიოგრფაია 
ჯინა მაკ-კარტი დაიბადა 1954 წლის 3 მაისს მასაჩუსეტსის ქალაქ ბოსტონში. უმაღლესი განათლება მიიღო მასაჩუსეტსის უნივერსიტეტში, ბოსტონში, რომელიც 1976 წელს დაამთავრა ხელოვნებისა და სოციალური ანთროპოლოგიის ბაკალავრის სტატუსით. 1981 წელს ტაფტსის უნივერსიტეტში მაგისტრის ხარისხი მიიღო გარემოს დაცვის პოლიტიკისა და დაგეგმარების სფეროში.

1999 წლიდან 2003 წლამდე მუშაობდა მასაჩუსეტსის შტატის გარემოს დაცვის სამმართველოს ხელმძღვანელის დამხმარედ. 2003-2004 წლებში მასაჩუსეტსის მთავრობის თანამეგობრობის განვითარების სამმართველოს ხელმძღვანელის მოადგილეა. 2004-2009 წლებში შედიოდა კონექტიკუტის შტატის გარემოს დაცვის დეპარტამენტის ხელმძღვანელობაში. 

2009 წელს გახდა აშშ-ის გარემოს დაცვისა სააგენტოს ადმინისტრატორის მოადგილე. 2013 წლის 18 ივლისს აშშ-ის სენატმა ხმათა უმრავლესობით (59 ხმა 40-ის წინააღმდეგ) დაამტკიცა გარემოს დაცვის სააგენტოს ადმინისტრატორის თანამდებობაზე. ამ პერიოდისათვის მისი წინამორბედის ლიზა ჯექსონის გადადგომიდან გასული იყო 147 დღე, ყველაზე ხანგრძლივი პერიოდი ახალი ხელმძღვანელის დანიშვნამდე. სენატორებმა მას დაუსვეს 1 100 შეკითხვა, საიდანაც თითქმის ყველა (25 კითხვის გარდა) ეკუთვნოდა რესპუბლიკური პარტიის წარმომადგენლებს. მას ასევე ერთმა დემოკრატმა სენატორმა მისცა საწინააღმდეგიო ხმა. ეს იყო მეშახტეთა შტატის, დასავლეთ ვირჯინიის წარმომადგენელი ჯონ მენჩინი. 

2016 წლის მარტში ჯინა მაკ-კარტი მკვეთრი კრიტიკის ქარცეცხლში გაეხვა აშშ-ის წარმომადგენელთა პალატის წევრების მიერ, რაც გამოწვეული იყო მიჩიგანის შტატის ქალაქ ფლინტში სასმელ წყალში ტყვიის მაღალი შემცველობის გამოვლენის გამო. 

2017 წელს, მაკ-კარტი შეუერთდა Pegasus Capital Advisors-ს, კერძო კაპიტალის ფირმას, სადაც ის მუშაობს ოპერაციული მრჩეველის თანამდებობაზე.
2019 წლის ნოემბერში ჯინა მაკ-კარტი დანიშნეს ბუნებრივი რესურსების დაცვის საბჭოს პრეზიდენტად.

## პირადი ცხოვრება 
მაკ-კარტი დაიბადა ირლანდიური წარმოშობის კათოლიკეთა ოჯახში. 2015 წლის იანვარში ოფიციალური ვიზიტით იმყოფებოდა ვატიკანში, მისივე თქმით, რომის პაპს ფრანცისკეს გადასცა შეტყობინება იმის შესახებ, რომ პრეზიდენტი ბარაკ ობამა იზიარებს პაპის შეხედულებას კლიმატის ცვლილებებთან ბრძოლის შესახებ. ვიზიტის დროს პაპთან პირადი აუდიენცია არ შემდგარა, მაგრამ მაკ-კარტი მიიღო წმინდა ტახტის ოთხმა ოფიციალურმა წარმომადგენელმა. 

ჯინა მაკ-კარტი გათხოვილია კენეთ მაკ-კერიზე, რომელიც მუშაობს ბოსტონში და დაკავებულია ყვავილების ბიზნესით. მეუღლეები შაბათ-კვირას ხვდებიან ან ბოსტონში, ან ვაშინგტონში. მათ ყავთ სამი შვილი: დანიელი, მეგი და ჯული. 

## რესურსები ინტერნეტში 
* 
* Gina McCarthy

## სქოლიო
კატეგორია:დაბადებული 3 მაისი
კატეგორია:დაბადებული 1954
კატეგორია:ამერიკელი ქალი პოლიტიკოსები
კატეგორია:აშშ-ის დემოკრატიული პარტიის წევრები
კატეგორია:აშშ-ის გარემოს დაცვის სააგენტოს ადმინისტრატორები
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები
ყვარლის წყაროსთავის ეკლესია

**ყვარლის წყაროსთავის ეკლესია** — არქიტექტურული ძეგლი დგას ყვარლის მუნიციპალიტეტის ქალაქ ყვარლის აღმოსავლეთ განაპირას, ი. გაგარინის ქუჩის ბოლოში. თარიღდება გვიანი შუა საუკუნეებით. ეკლესია დარბაზულია.  (5.2x3.8 მეტრი). ნაგებია ნატეხი ქვითა  და აგურით. შესასვლელი დასავლეთითაა. აღმოსავლეთით გეგმით არაწესიერი ნახევარწრის ფორმის საკურთხევლის აფსიდია, რომელშიც სწორკუთხა სარკმელია გაჭრილი. სარკმლის სამხრეთით და ჩრდილოეთით თითო სწორკუთხა ნიშაა მოწყობილი. თითო, ოთხკუთხა სარკმელი ეკლესიის დასავლეთ და სამხრეთ კედლებშიცაა. აფსიდი დარბაზისგან გამოყოფილია. პილასტრებით, რომლითაც შეისრული, სატრიუმფო თაღი ეყრდნობა. შეისრულია ქარგილზე სხმული კამარაც. გარედან ეკლესიის კედლები ხერხულა ლავგარდნითაა დასრულებული. შენობა გადახურულია კრამიტით.

## ლიტერატურა
კატეგორია:ყვარლის მუნიციპალიტეტის ტაძრები
ელმარ მამედიაროვი

**

**ელმარ მაჰარამ ოღლუ მამედიაროვი''' ( ; დ. 2 ივლისი, 1960) — აზერბაიჯანელი დიპლომატი და სახელმწიფო მოღვაწე. აზერბაიჯანის საგარეო საქმეთა მინისტრი (2004 წლიდან).

## ბიოგრაფია 
ელმარ მამადიაროვი დაიბადა 1960 წელს ბაქოში, ქიმიკოსთა ოჯახში. მამამისი მაჰარამ მამედიაროვი, დაიბადა სოფელ იაიჯიში ნახიჩევანის ავტონომიური საბჭოთა სოციალისტური რესპუბლიკაში; ის მეორე მსოფლიო ომის ვეტერანია, ქიმიური მეცნიერებების დოქტორი, აზერბაიჯანის მეცნიერებათა ეროვნული აკადემიის მოქმედი წევრი, მუშაობდა აზერბაიჯანის მეცნიერებათა აკადემიის მიკრობიოლოგიის ინსტიტუტის დირექტორად. ახალგაზრდობიდანვე მამამისი იცნობდა ჰეიდარ ალიევს, მოგვიანებით დამოუკიდებელი აზერბაიჯანის ლიდერი. დედა - იზიდა იბრაჰიმბეკოვა, იყო ბიძაშვილი მწერლებისა და კინოს დრამატურგების მაკსუდ და რუსტამ იბრაგიბეკოვის. ელმარ მამედიაროვის გარდა, ოჯახში კიდევ ერთი ვაჟია - ექიმი აიაზ მამედიაროვი, რუსეთის სამედიცინო მეცნიერებათა აკადემიის პედიატრიის ინსტიტუტის განყოფილების ხელმძღვანელი.

1982 წელს ელმარ მამედიაროვმა დაამთავრა კიევის სახელმწიფო უნივერსიტეტის საერთაშორისო ურთიერთობებისა და საერთაშორისო სამართლის ფაკულტეტი. 1982 წლიდან 1988 წლამდე მუშაობდა მეორე და პირველ მდივნად აზერბაიჯანის სსრ საგარეო საქმეთა სამინისტროში. 1991 წელს მან დაიცვა ისტორიის სადოქტორო დისერტაცია სსრ კავშირის საგარეო საქმეთა სამინისტროს დიპლომატიურ აკადემიაში. 1989-1990 წლებში სწავლობდა გაცვლით ბრაუნის უნივერსიტეტის საგარეო პოლიტიკის დაგეგმვის ცენტრში.

1991-1992 წლებში მუშაობდა აზერბაიჯანის საგარეო საქმეთა სამინისტროს სახელმწიფო პროტოკოლის განყოფილების უფროსად. 1992 წლიდან 1995 წლამდე იყო პირველი მდივანი გაეროში აზერბაიჯანის მუდმივ მისიაში. 1995-1998 წლებში ხელმძღვანელობდა აზერბაიჯანის საგარეო საქმეთა სამინისტროს საერთაშორისო ორგანიზაციების დეპარტამენტს. 1998-2003 წლებში მუშაობდა შეერთებულ შტატებში აზერბაიჯანის საელჩოში მრჩევლად. 2003-2004 წლებში იყო აზერბაიჯანის ელჩი იტალიაში. 2004 წლის 2 აპრილს იგი დაინიშნა აზერბაიჯანის საგარეო საქმეთა მინისტრად, ამ პოსტზე შეცვალა ვილაიათ გულიევი.

2005 წლის 15 სექტემბრის აზერბაიჯანის რესპუბლიკის პრეზიდენტის ბრძანებით, ელმარ მამედიაროვი არის იუნესკოს აზერბაიჯანის რესპუბლიკის ეროვნული კომისიის თავმჯდომარე.

აზერბაიჯანულის გარდა, იგი ასევე საუბრობს ინგლისურ, რუსულ და თურქულ ენებზე. დაქორწინებულია, ორი შვილი ჰყავს.

## ჯილდოები 
* ორდენი „სამშობლოს მსახურებისთვის“ I ხარისხის (9 ივლისი 2019 წელი) — აზერბაიჯანის რესპუბლიკის დიპლომატიური სამსახურის ორგანოებში ნაყოფიერი საქმიანობისთვის.
* „დამსახურების“ ორდენი, I ხარისხის (უკრაინა, 2006 წლის 19 აგვისტო) - საერთაშორისო თანამშრომლობის განვითარებაში მნიშვნელოვანი პირადი ღვაწლისთვის, მსოფლიოში უკრაინის ავტორიტეტისა და პოზიტიური გამოსახულების გაძლიერებაში, მისი ისტორიული და თანამედროვე მიღწევების პოპულარიზაციაში.
* კომანდორის „ღირსების“ ორდენი პოლონეთის რესპუბლიკის წინაშე (პოლონეთი).
* კომანდორის ჯვარის ორდენი დამსაუხრებისთვის (უნგრეთი).
* მედალი "ყაზახეთის რესპუბლიკის დამოუკიდებლობის 25 წელი“.

## სქოლიო 
კატეგორია:დაბადებული 2 ივლისი
კატეგორია:დაბადებული 1960
კატეგორია:აზერბაიჯანის საგარეო საქმეთა მინისტრები
კატეგორია:ცოცხალი ადამიანები
კატეგორია:ბაქოში დაბადებულები